open-index/open-wikipedia-markdown huggingface dataset:
Mangareva

**Mangareva** on saari Ranskan Polynesiassa. Se on Gambiersaarten tärkein saari ja muodostaa 56 prosenttia niiden maapinta-alasta. Saaren suurin kylä on Rikitea. Saarella puhutaan muun muassa mangarevan kieltä.

## Lähteet

## Aiheesta muualla
Ségou

**Ségou** on kaupunki, kunta sekä Ségoun alueen ja piirin hallinnollinen keskus Malissa. Se sijaitsee Nigerjoen oikealla rannalla 235 kilometriä maan pääkaupungista Bamakosta koilliseen. Kunnassa on 130&nbsp;700 asukasta (vuonna 2009).

## Maantiede
Ségoun kaupunkikunnan pinta-ala on 23,74 neliökilometriä. Se rajoittuu idässä Pelenganan, etelässä Sakoïban ja lännessä Sébougoun maalaiskuntiin sekä pohjoisessa Nigerjokeen. Kaupunginosia on 15: Alamissani, Angoulême, Bagadadji, Bananissabakoro, Bougoufié, Comatex, Dar Salam, Hamdallaye, Médine, Mission Catholique, Missira, Ségou Coura, Sido Soninkoura, Sokalakono ja Somono. Seudulla vallitsee kuiva Sahelin ilmasto.

## Historia
Kaupunki oli 1700-luvulta lähtien Segun bambaravaltion keskus. Se koostui alun perin neljästä kahdentoista kilometrin säteellä sijainneesta kylästä, jotka olivat Segu-Koro eli ”Vanha Ségou”, maanviljelijöiden asuttama Segu-Bugu, Segu-Kura eli ”Uusi Segou” ja kuninkaan asuinpaikkana toiminut Segu-Sikoro. Umar Tallin johtamat tukulorit valloittivat paikkakunnan vuonna 1861. Ranskalainen Eugène Mage asui siellä vuosina 1864–1866, jolloin hän arvioi Segu-Sikoron asukasluvuksi 10&nbsp;000 henkeä. Ranskalaiset valtasivat kaupungin vuonna 1890. Siirtomaaviranomaiset tekivät Ségousta hallintopiirin keskuksen vuonna 1893, ja myöhemmin siitä kehittyi huomattava kauppakaupunki.

## Liikenne, talous ja palvelut
Ségoun kautta kulkee Bamakosta Moptiin ja Gaoon johtava maantie. Nigerjoella on laivaliikennettä.

Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Kaupungissa on myös tekstiili- ja elintarviketeollisuutta. Ségou on Nigerjoen ”kuollutta suistoa” keinokastelun avulla hyödyntävän Office du Nigerin keskuspaikka.

Kaupungissa on 33 ala- ja 17 yläkoulua sekä 40 koraanikoulua. Vuonna 2010 perustettu Ségoun yliopisto on Malin ensimmäinen maaseutuyliopisto. Terveyspalvelut käsittävät aluesairaalan ja kolme terveyskeskusta. Vesijohtoverkko kattaa 45 % talouksista.

## Nähtävyydet ja matkailu
Ségoun nähtävyyksiä ovat siirtomaa-arkkitehtuuria edustavat julkiset rakennukset, katolinen kirkko, muslimien hautausmaa, käsityökeskukset ja Nigerjoen rannat. Kymmenen kilometrin päässä sijaitseva Ségoukorossa on bambarakuningas Biton Coulibalyn hauta, kolme moskeijaa ja muita sudanilaistyylisiä rakennuksia. Kaupungissa on hotelleja ja muita matkailupalveluja.

Kaupungissa järjestetään vuosittain helmikuussa kulttuurifestivaali Festival sur le Niger.

## Lähteet

## Aiheesta muualla

* Ségoun kunnan sivusto  
* Ségoun matkailusivusto
Mangarevan kieli

**Mangareva** (omakielinen nimi: *te reo magareva*) on polynesialainen kieli, jota puhutaan pääsääntöisesti Ranskan Polynesiaan kuuluvalla Mangarevan saarella. Sitä puhuu vain noin 400 ihmistä ja suurin osa osaa myös tahitia. Lukutaitoisuus mangarevan puhujien keskuudesessa on melko alhainen. Kieltä pyritään myös elvyttämään. Kieltä opetetaan jonkin verran paikallisissa alakouluissa ja sillä tuotetaan jonkin verran radio-ohjelmaa.

Mangarevaa kirjoitetaan latinalaisin aakkosin. Vain joitakin Raamatun osia on käännetty mangarevaksi, mutta esim. Uuden testamentin sekä kokonainen käännös puuttuu.

## Lähisukukielet
Kieli on melko läheistä sukua rarotongalle, marquesasille ja tuamotulle. Myös maorin kieli on jonkin verran yhteneväinen mangarevan kanssa, mikä kävi ilmi 1834, kun ranskalaiset lähetyssaarnaajat käyttivät maorinkielistä tulkkia kristinuskon levittämiseen.

Rapanuin ja mangarevan sanastoissa on paljon yhteistä. Tämä selittyy sillä, että polynesialaisten uskotaan jossain vaiheessa 1300-luvulla purjehtineen Pääsiäissaaren Mangarevan välillä.

Mangareva on ollut myös tahitisaation kohde, mikä johtuu siitä, että tahitinpuhujien määrä on suurempi kuin muiden Ranskan Polynesian alkuperäiskielien puhujien määrä yhteensä.

## Fonologia

### Vokaalit

Lähde:

### Konsonantit

Lähde:

## Kielioppi ja sanasto
Mangarevan perussanajärjestys on verbi-subjekti-objekti.

Lukusanat 1–10 mangarevaksi:

## Lähteet

* Manuireva, Ena: *[https://web.archive.org/web/20180929041156/http://apo.org.au/system/files/110416/apo-nid110416-440051.pdf Mangarevan - A Shifting Language]*, Auckland University of Technology, 2014.
* Charpentier, Jean-Michel & Alexandre François: *[http://alex.francois.free.fr/AF-Atlas-download_e.htm#a Linguistic Atlas of French Polynesia]*, de Gruyter & Université de la Polynésie Française, 2015, .

### Viitteet
Mambo (ohjelmisto)

**Mambo** (aikaisemmin **Mambo Open Source** tai **MOS**) on web-sivujen hallintaan tarkoitettu avoimeen lähdekoodiin perustuva sisällönhallintajärjestelmä. Sen tärkeimmät ominaisuudet ovat sivujen välimuistipuskurointi tarvittaessa, RSS-syötteet ja sivujen muuttaminen PDF:ksi.

Mambo tarvitsee Apachen, PHP:n ja MySQL:n toimiakseen.

## Katso myös
* Joomla
Marko Paasikoski

**Marko Juhani Paasikoski** (s. 10. kesäkuuta 1978 Kemi) on suomalainen muusikko. Hänet tunnetaan Sonata Arctica -yhtyeestä, jossa hän soitti bassokitaraa vuosina 2000–2013.

Paasikoski oli yksi Sonata Arctican esiasteen Tricky Beansin perustajajäseniä ja soitti kitaraa yhtyeen kolmella demolla ennen eroamistaan. Hän palasi yhtyeeseen basistiksi kesällä 2000 Janne Kivilahden jätettyä yhtyeen. Ensimmäinen Sonata Arctican albumi, jolla Paasikoski soittaa, on vuonna 2001 ilmestynyt *[[Silence]]*. Hän soitti myös viidellä seuraavalla albumilla, kunnes erosi yhtyeestä vuonna 2013 henkilökohtaisiin syihin vedoten. Hänet korvasi Pasi Kauppinen.

Paasikoski soittaa Ibanezin SR-sarjan bassoilla.

## Lähteet
Segu

**Segu** (myös *Ségou*) oli bambaroiden muodostama valtio nykyisen Malin alueella. Se syntyi 1600-luvulla Songhain valtakunnan hajoamisen jälkeen Nigerjoen varrella sijaitsevan Ségoun kauppakaupungin ympärille.

Segun ensimmäinen merkittävä hallitsija eli *fama* oli Mamari Kulibali (hallitsi 1712–1755), joka valtasi Bamakon, Djennén ja Timbuktun. Vuosina 1766–1790 hallinnut Ngolo Diarra aloitti uuden dynastian, jonka viimeinen voimakas hallitsija oli Kaartan vuonna 1794 hävittänyt Monson Diarra (1790–1808). Umar Tallin johtamat tukulorit valtasivat Kaartan ja Macinan vastaisessa kamppailussa heikentyneen Segun vuonna 1862.

Valtion yhteiskuntarakenne koostui maata viljelevien sotureiden, käsityöläisten, kalastajien ja kauppiaiden muodostamista kastiryhmistä sekä asemaltaan erilaisista orjista. Sen talous perustui pitkälti sotiin ja orjakauppaan. Ngolo Diarran aikana koko maanviljelijäväestöstä tuli muodollisesti keskusvallan alaisia orjia. Segun hallitsijat harjoittivat bambaroiden perinteistä uskontoa, mutta suhtautuivat myötämielisesti myös islaminuskoisiin markakauppiaisiin.

## Lähteet
Wingdom

**Wingdom** oli suomalainen, progressiivista metallia soittava yhtye. Yhtye perustettiin vuonna 1998 ja se lopetti toimintansa 2007. Yhtye teki vain yhden albumin ja kolme suurta kiertuetta. Muuten yhtye esiintyi vain klubeilla ja baareissa. Ulkomaille yhtyettä ei koskaan saatu. Yhtyeen ainoaksi albumiksi jäänyt *Reality* julkaistiin 2005 High And Loud Oy -levy-yhtiön kautta.
## Diskografia
*Reality (2005)
## Jäsenet
*Sami Asp - laulu (1998-2007, alkuperäinen)
*Jukka Ruotsalainen - soolo-, rytmikitara (1998-2007, alkuperäinen)
*Jarno Raitio - bassokitara (2005-2007)
*Markus Niemispelto - rummut (1998-2007, alkuperäinen)
## Entiset jäsenet
*Jaan Weissman - bassokitara (1998-2002, alkuperäinen)
*Alessandro Lotta - bassokitara (2002-2005)
*Mikko Härkin - koskettimet (1998-2006, alkuperäinen)
## Aiheesta muualla
* Myspace sivut
*
Lusaka

**Lusaka** on Sambian pääkaupunki ja suurin kaupunki. Pääkaupunkina se on ollut Sambian itsenäistymisestä (1964) lähtien. Siellä oli vuonna 2010 noin 1,7 miljoonaa asukasta; arvio vuodelle 2018 oli 2,5 miljoonaa. Kaupungin väkiluku kasvaa nopeasti. Kaupungissa puhutaan yleisimmin englantia ja njandžaa. 

## Historia
Lusakan perustivat eurooppalaiset uudisasukkaat vuonna 1905, kun seudulle vedettiin rautatie. Hyvien liikenneyhteyksiensä ja keskeisen sijaintinsa takia siitä tuli Britannian "Pohjois-Rhodesiaksi" kutsuman siirtomaan pääkaupunki vuonna 1935.  

Vuonna 1964 Lusakasta tuli vasta itsenäistyneen Sambian pääkaupunki. Itsenäistymisen jälkeen kaupungin väkiluku on kasvanut nopeasti. Vuotta ennen itsenäistymistä, 1963, kaupungin väkiluku oli 123 146 henkilöä ja vuonna 1969 265 425 henkilöä. Itsenäistymisen jälkeen aloitettiin asuntojen rakentamisohjelma, jonka puitteissa rakennettiin ajanmukaisia asuntoja hallinnon ja kupariteollisuuden työntekijöille. Yliopisto avattiin vuonna 1966.

1. maaliskuuta 1999 Lusakassa räjäytettiin neljä pommia, joista yksi tuhosi Angolan lähetystön.

## Maantiede ja ilmasto
Lusaka sijaitsee Sambian eteläosassa noin 1300 metrin korkeudessa kalkkikivitasangolla suurten pohjoiseen (Tansaniaan), etelään, itään (Malawiin) ja länteen kulkevien valtateiden risteyksessä.

Korkean sijainnin takia siellä on varsin miellyttävä ilmasto: kesällä lämpötilat ovat 20–32 astetta, talvella 10–26 astetta. Kosteus on yleensä alle 40%.

## Liikenne

Tansanian–Sambian rata kulkee Kapiri Mposhista Lusakan pohjoispuolelta Tansaniaan Dar-es-Salaamiin. Kiinalaiset rakensivat radan 1970-luvulla.

Lentoliikenteen osalta Lusakaa palvelee Kenneth Kaundan kansainvälinen lentoasema, joka sijaitsee 27 kilometriä kaupungin keskustasta itään.

Lusakassa minibussit toimittavat julkisen liikenteen virkaa. Viralliset taksit tunnistaa oranssista raidasta.

## Koulutus
Sambian suurin yliopisto, Sambian yliopisto, sijaitsee Lusakassa. Lusakassa toimivat myös Sambian parhaimmiksi mainitut koulut, kuten kansainvälinen koulu (International School of Lusaka) ja Rhodes Park School, jota käyvät maan poliittiseen eliittiin kuuluvien perheiden lapset.

## Urheilu
Sambian jalkapallomaajoukkue pelaa kotiottelunsa Independence Stadiumilla.

## Lähteet

## Aiheesta muualla

* Lusakan kaupunki – virallinen sivu
Etoumbi

**Etoumbi** on kaupunki Cuvette Ouesten provinssissa Luoteis-Kongossa. Useimmat sen asukkaat saavat elantonsa metsästämällä.

Etoumbi on ollut neljän viimeaikaisen Ebola-viruksen puhkeamisen sijaintina. Tämän on uskottu saaneen alkunsa paikallisten tavasta syödä metsästä kuolleina löytämiensä eläinten lihaa. Vuonna 2003 kuoli 120 ihmistä viruksen päästyä irti. Vuonna 2005 viruksen irtipääsy johti kaupungin asettamiseen karanteeniin.

## Lähteet
Oldenburg (suku)

**Oldenburg** on pohjoissaksalaista alkuperää oleva ruhtinassuku ja eräs Euroopan merkittävimmistä kuningassuvuista. Suku on hallinnut Tanskaa yhtäjaksoisesti vuodesta 1448 ja Norjaa vuodesta 1905. Se on hallinnut aiemmin myös muun muassa Ruotsia, Venäjää ja Kreikkaa. Saksassa sijaitsevaa Oldenburgia suku hallitsi noin vuodesta 1100 aina vuoteen 1918.

Suvun varhaisin tunnettu kantaisä oli vuoden 1100 tienoilla elänyt kreivi Egilmar I, jonka ”vanhasta linnasta” (*Olde borg*) koko Oldenburgin alueen kerrotaan saaneen nimensä. Oldenburgin kreivi Dietrich eli Didrik Onnekkaan (k. 1440) vanhimmasta pojasta Kristian I:stä tuli 1448 Tanskan, 1450 Norjan ja 1457 Ruotsin kuningas. Kristian I:n poika Hannu I ja tämän poika Kristian II toimivat myös pohjoismaisina unionikuninkaina, ja Kalmarin unionin purkautumisen jälkeen suku jatkoi vallassa Tanska-Norjassa. Oldenburgin kreivin arvo periytyi Kristian I:n nuoremman veljen Gerhard VI:n jälkeläisille, kunnes tämän sukuhaaran sammuttua vuonna 1667 se siirtyi myös Tanskan kuninkaille.

Tanskan kuningas Kristian III:n nuoremmasta veljestä, Holstein-Gottorpin herttua Adolfista, polveutuu Oldenburgin suvun sivuhaara Holstein-Gottorpin suku. Tämä suku hallitsi vuosina 1751–1818 Ruotsia ja vuodesta 1796 Venäjän keisarikuntaa, tosin käyttäen Venäjällä edellisen hallitsijasuvun nimeä Romanov. Suvun venäläinen haara vaihtoi vuonna 1773 alkuperäisen herttuakuntansa Holstein-Gottorpin Tanskan kuninkaan kanssa Oldenburgiin ja lahjoitti sen toiselle Holstein-Gottorpien haaralle, joka hallitsi sitten Oldenburgia vuoteen 1918.

Kristian III:n nuoremmasta pojasta, Slesvig-Holsten-Sønderborgin herttua Hannu nuoremmasta polveutui kuusi sukuhaaraa, joista neljä sammui jo 1700-luvun alussa. Kaksi jäljelle jäänyttä sukuhaaraa olivat Augustenburg (koko nimi Schleswig-Holstein-Sonderburg-Augustenburg tai Sönderborg-Augustenburg) ja Sönderborg-Beck, joka vuodesta 1825 on tunnettu nimellä Glücksburg (koko nimi Schleswig-Holstein-Sonderburg-Glücksburg tai Sönderborg-Glücksburg). Oldenburgien alkuperäinen päähaara sammui vuonna 1863 Tanskan kuningas Fredrik VII:n kuollessa pojattomana, jolloin Tanskan kruunu siirtyi Glücksburgin sukuhaaraan kuuluneelle kuningas Kristian IX:lle. Suku on pysynyt vallassa Tanskassa ja hallinnut vuodesta 1905 myös Norjaa, jonka ensimmäiseksi kuninkaaksi valittiin Kristian IX:n pojanpoika Carl, hallitsijana Haakon VII. Kristian IX:n eräästä pojasta tuli puolestaan Kreikan kuningas Yrjö I. Suku hallitsi Kreikkaa vuosina 1863–1924 ja 1935–1973.

## Lähteet

## Aiheesta muualla

* The House of Oldenburg - Sukupuu
Malabo

**Malabo** on Päiväntasaajan Guinean entinen pääkaupunki. Se on Biokon saaren tärkein kaupunki ja sijaitsee saaren pohjoisrannikolla. Kaupungin satama on luonnonsatama, joka on syntynyt tulivuoren kraatteriin. Kaupungin asukasluku on kasvanut nopeasti, ja se on nyt yli 100&nbsp;000. Malabo on myös Bioko Norten provinssin pääkaupunki. Ennen öljyn löytymistä tärkeimmät vientituotteet olivat kaakao, jalopuu ja kahvi.

Malabo oli Päiväntasaajan Guinean pääkaupunki 2. tammikuuta 2026 asti, jolloin se vaihtui mantereella sijaitsevaan Ciudad de la Paziin (vanh. Oyala).

Malabossa on ympäri vuoden päivän ylin lämpötila noin 30&nbsp;°C ja yön alin noin 20&nbsp;°C. Sadetta saadaan yhteensä 1890&nbsp;mm vuodessa, eniten huhtikuusta lokakuuhun jatkuvan sadekauden aikana. Pilvisyys on runsasta ympäri vuoden.

## Historia
Britit perustivat Malabon vuonna 1827 nimellä *Port Clarence*. Kun Biokon saari palasi Espanjan haltuun vuonna 1843, Malabo nimettiin uudelleen *Santa Isabeliksi*.

Kaupungista tuli Päiväntasaajan Guinean pääkaupunki vuonna 1969, ja vuonna 1973 pääkaupungin nimeksi muutettiin Malabo. Aiemmin pääkaupunkina oli ollut Bata.

Öljyn löytyminen on muuttanut kaupungin öljynporaajien vapaa-ajanviettopaikaksi, mutta sen siirtomaa-ajan perinne näkyy edelleen.

Malabo menetti pääkaupungin statuksensa 2. tammikuuta 2026, kun mantereelle rakennetusta Ciudad de la Pazista tuli maan pääkaupunki.

## Nähtävyyksiä

Malabon tuomiokirkko on valmistunut vuonna 1916. Se edustaa uusgoottilaista arkkitehtuuria.

Malabon yhteyteen on rakennettu Sipopon eliittikaupunginosa, johon pääsee moottoritietä lentoasemalta. Sen konferenssikeskus valmistui Afrikan unionin huippukokoukseen 2011. Sipopossa on hienoja hotelleja, golfkenttä ja laadukkaat palvelut.

## Lähteet
* 
### Viitteet

## Aiheesta muualla
San Pietro in Vincoli

**San Pietro in Vincoli** on kirkko Roomassa Colle Oppion kaupunginosassa. Paavi Leo I rakennutti kirkon vuonna 439 ja se korotettiin titulaarikirkon arvoon vuonna 499. Siellä säilytetään kahleita, joilla Pietari oli perimätiedon mukaan ollut kahlehdittuna mamertiinien vankilassa. Kahleet ovat näytteillä kirkossa olevassa, lasilla varustetussa pyhäinjäännöslippaassa. Kirkko tunnetaan myös siellä olevasta Michelangelon veistämästä Mooses-patsaasta.

## Lähteet

## Aiheesta muualla
Bata

**Bata** on Päiväntasaajan Guinean suurin kaupunki. Siellä on noin 312&nbsp;000 asukasta. Bata sijaitsee Litoralin provinssissa Río Munin alueella, Atlantin valtameren rannikolla. Batassa ei ole luonnonsatamaa, vaan valtamerialusten lastauslaiturit ovat vähän matkaa rannasta.

Bata oli Päiväntasaajan Guinean pääkaupunki vuoteen 1969 saakka. Silloin uudeksi pääkaupungiksi otettiin Biokon saarella sijaitseva Malabo.

## Lähteet
* 

### Viitteet

## Aiheesta muualla
Acalayong

**Acalayong** on kaupunki Päiväntasaajan Guinean manneralueen lounaisosassa lähellä Gabonin vastaista rajaa.

## Maantiede
Acalayong sijaitsee Päiväntasaajan Guinean manneralueen eli Río Munin lounaisosassa Mbinin kaupungista etelään lähellä Gabonin vastaista rajaa. Rajalla on Muni-niminen estuaari. Lähialue on Munin estuaarin luonnonsuojelualuetta (*Reserva Natural del Estuario del Muni*).

## Historia
Gabon miehitti Acalayongia vuonna 1985 öljyn poraamiseksi. Päiväntasaajan Guinean presidentti Teodoro Nguema sai kuitenkin Gabonin lopulta luopumaan alueesta. Päiväntasaajan Guinean asevoimat iski epäselvistä syistä kaupunkiin pääsiäisenä vuonna 1994 . Saman vuoden lokakuussa paikalla pidätettiin ja kidutettiin oppositiopuolueiden jäseniä, jotka olivat saapumassa kokouksesta Gabonin Librevillestä.

## Lähteet
Kigali

**Kigali** on Ruandan pääkaupunki ja suurin kaupunki. Se sijaitsee valtion keskiosissa.

Kaupungin asukasluku kasvaa erittäin nopeasti. Vuoden 2002 väestönlaskennassa kaupungissa oli 603&nbsp;049 asukasta, vuoden 2010 laskennallinen arvio oli jo 1&nbsp;029&nbsp;000. Kaupungin pinta-ala on 730 neliökilometriä.

## Maantiede
Kigali sijaitsee Ruandan keskiosassa Ruganwa-joen varrella. Se on kasvanut neljän kukkulan alueelle. Kaupungin pohjoisosassa on slummeja, ja kaakkoispuolella on teollisuusalue. Kigalista on tieyhteydet maan kaikille neljälle rajalle. Siellä on myös lentoasema.

Sijainti korkealla ylängöllä vaikuttaa siihen, että Kigalissa on melko lauhkea ilmasto; lämpötila on koko vuoden noin 21 °C. Sateet keskittyvät kahteen sadekauteen, helmi–toukokuussa ja loka–joulukuussa. 

## Historia
Kigali perustettiin vuonna 1907 Ruandan ollessa Saksan siirtomaavallan alla osana Saksan Itä-Afrikkaa, johon kuuluivat myös nykyinen Burundi ja Tansanian manneralueet. Ruandan itsenäistyttyä vuonna 1962 Kigali valittiin pääkaupungiksi keskeisen sijaintinsa takia. Etniset jännitteet johtivat 1990-luvulla Ruandan kansanmurhaan, josta kaupunki alkoi toipua 2000-luvun puolella. 

## Elinolot ja talous
Sisämaavaltiona Ruandassa kuljetuskustannukset ovat suhteellisen kalliita, ja kaupungistumisen sekä pakolaisten palaamisen jäljiltä asuntopula on suuri. Vuonna 2012 arvioitiin, että Kigalissa tarvitaan seuraavien kymmenen vuoden aikana 30&nbsp;000 uutta asuntoa. Niitä valmistuu kuitenkin vain tuhannen asunnon vuosivauhtia. Voimakkaan jälleenrakennuksen aikana Kigali on panostanut ympäristöasioihin ja esimerkiksi rajoittanut muoviroskan määrää säädöksin. Se pyrkii houkuttelemaan konferenssijärjestäjiä, matkailijoita ja sijoittajia.

## Lähteet

## Aiheesta muualla

* Kaupungin kotisivut
* Kigali  (matkailijoille)
Luba

**Luba** tarkoittaa seuraavia asioita:

* Luba, kaupunki Päiväntasaajan Guineassa
* lubat, kansa Länsi-Afrikassa
* luluanluba, Luluassa puhuttava kieli
* katanganluba, Katangassa puhuttava kieli
* Luba, entinen afrikkalainen kuningaskunta
* Luba, naisen nimi
* Luba, kanadalainen muusikko.
Luba (Päiväntasaajan Guinea)

**Luba** (ent. *San Carlos*) on kaupunki Päiväntasaajan Guineassa. Se sijaitsee Atlantin valtameren rannikolla, Biokon saarella ja on sen toiseksi suurin kaupunki. Kaupunki on myös Bioko Surin provinssin pääkaupunki ja sen asukasluku on 7&nbsp;889. Kaupungissa on muun muassa lukuisia uimarantoja sekä siirtomaa-ajalta peräisin oleva sairaala. Luba on myös tärkeä satama, josta kuljetetaan metsätaloustuotteita.

## Lähteet

## Aiheesta muualla
Kisumu

**Kisumu** on satamakaupunki Keniassa. Se sijaitsee Victoriajärven rannikolla, maan länsiosassa. Kisumu on  Kisumun piirikunnan pääkaupunki. Vuoden 2009 väestönlaskennassa Kisumussa oli 409&nbsp;928 asukasta ja ympäröivässä piirikunnassa 968&nbsp;909 asukasta.

Tärkeä kauppareitti Victoria-järveltä Mombasaan kulkee Kisumun kautta. Vuoteen 1977 asti Kisumun satama kuului Kenian vilkkaimpiin, mutta se hiipui ulkomaankaupan tyrehtymisen myötä. 

Kaupungissa puhuttuihin kieliin kuuluu muun muassa swahili. Suurin osa kisumulaisista on luo-heimon jäseniä.

## Lähteet

## Aiheesta muualla
Liechtensteinin maapäivävaalit 2001

**[[Liechtenstein]]in maapäivävaalit 2001** järjestettiin 11. helmikuuta 2001. Vaalien voittajaksi nousi Edistyksellinen kansanpuolue (FBP), joka lisäsi paikkamääräänsä kolmella vuoden 1997 vaaleihin nähden. Äänestysprosentti pysyi perinteisesti korkealla, 86,7&nbsp;%. Pääministeriksi nousi FBP:n Otmar Hasler. Isänmaallisen liiton vaalitappio päätti Mario Frickin hallituskauden.

## Tulokset

       

## Maapäivien kokoonpano kaudella 2001–2005

;Puhemies :Klaus Wagner (FBP)
;Varapuhemies :Peter Wolff (VU)
;Eduskuntaryhmien puheenjohtajat :Markus Büchel (FBP) ja Hugo Quaderer (VU)
;Sihteerit :Wendelin Lampert (FBP) ja Alexander Marxer (VU)
;Edustajat :
*Oberlandin vaalipiirissä valitut edustajat
****Alois Beck** (FBP, Schaan)
****Walter Hartmann** (VU, Vaduz)
****Adrian Hasler** (FBP, Triesen)
****Elmar Kindle** (FBP, Triesen)
****Helmut Konrad **(FBP, Schaan)
****Peter Lampert** (FBP, Vaduz)
****Dorothee Latenser** (VU, Triesen)
****Wendelin Lampert** (FBP, Triesenberg)
****Hugo Quaderer** (VU, Schaan)
****Erich Sprenger** (VU, Triesenberg)
****Peter Sprenger** (VU, Triesen)
****Paul Vogt** (FL, Balzers)
****Walter Vogt** (VU, Balzers)
****Klaus Wagner** (FBP, Schaan)
****Peter Wolff** (VU, Schaan)
***Varaedustajat:
******Christian Brunhart** (FBP, Balzers)
******Roland Büchel** (VU, Schaan)
******Rudolf Hagen** (VU, Vaduz)
******Christel Hilti-Kaufmann** (FL, Schaan)
******Marco Ospelt** (FBP, Vaduz)
*Unterlandin vaalipiirissä valitut edustajat
****Markus Büchel** (FBP, Ruggell)
****Otto Büchel** (VU, Ruggell) 1
****Helmut Bühler** (FBP, Gamprin)
****Ingrid Hassler-Gerner** (VU, Eschen)
****Johannes Kaiser** (FBP, Mauren)
****Ivo Klein** (VU, Mauren)
****Rudolf Lampert** (FBP, Mauren)
****Donath Oeri** (VU, Gamprin)
****Renate Wohlwend **(FBP, Schellenberg)
****Jürgen Zech** (FBP, Eschen)
***Varaedustajat:
******Monica Bereiter-Amann** (FBP, Eschen)
******Eduard Büchel** (FBP, Schellenberg)
******Alexander Marxer** (VU, Mauren) 1

### Huomautuksia
1. 17. syyskuuta 2003 edustaja **Otto Büchel** erosi virastaan, ja varaedustaja **Alexander Marxer** nousi edustajaksi. Marxerin tilalle varaedustajaksi pääsi **Peter Kranz**.
Välirauha (täsmennyssivu)

**Välirauha** tarkoittaa seuraavia asioita:
*välirauha, väliaikaiseksi tarkoitettu rauhansopimus, esimerkiksi:
** Altmarkin välirauha Ruotsin ja Puola-Liettuan välillä kuusikymmenvuotisen sodan aikana 1629
** Moskovan välirauha, jatkosodan päättänyt rauhansopimus 1944, ennen Pariisin rauhaa 1947
** Vallisaaren välirauha Ruotsin ja Venäjän välillä ruptuurisodan päätteeksi 1658
*välirauhan aika, Suomessa talvi- ja jatkosodan välisestä ajasta käytetty nimitys.
Kultakala

**Kultakala** (*Carassius auratus auratus*) on särkikaloihin kuuluva makeanveden kala. Tämä isokokoinen parvikala on ensimmäisiä ”kesytettyjä” kaloja, joka tuotiin Eurooppaan Kiinasta 1600-luvulla.

Kultakala on akvaariokaloista yksi pitkäikäisimmistä, ja se voi elää yli 25 vuotta ja kasvaa jopa 40&nbsp;cm:n pituiseksi.

## Alkuperä
Kultakala elää Keski-Aasiassa, Kiinassa ja Japanissa. Portugalilaiset toivat sen Eurooppaan ja 1700-luvulla Alankomaissa opittiin kalojen kasvatus.

Kultakala on levinnyt ihmisen mukana muuallekin, mutta useat maat ovat raportoineet sen aiheuttaneen epäsuotuisia vaikutuksia alkuperäiseen luontoon.

Kala on läheistä sukua ruutanalle ja hopearuutanalle, jota on pidetty aiemmin sen alalajina, ja se voi selvitä ja lisääntyä eri puolilla Eurooppaa. Suomea lähimmät luonnonvaraiset kannat ovat Saarenmaan rannikolla ja laji voi levitä lähivuosina Suomenkin etelärannikolle. Luonnossa lisääntyvä kultakala menettää muutamassa sukupolvessa punaisen värinsä.

## Käyttäytyminen
Kultakalat ovat parvikaloja. Ilman parvea elävät yksilöt ovat värittömämpiä, arempia ja herkempiä sairauksille. Kultakalat ovat ystävällisiä muita kaloja kohtaan, mutta saattavat syödä pienempiä kaloja kuten neontetroja, jos ne sattuvat osumaan tielle.

## Vesiolot ja ravinto
Kultakala suosii happamuudeltaan neutraalia ja emäksistä (pH 7,0–8,0) vettä ja kestää lämpötiloja +22:sta lähelle nollaa, toisin sanoen se on viileän veden kala. Luonnossa se syö äyriäisiä, hyönteisiä ja erilaisia kasveja. Akvaariotarvikkeiden joukosta löytyy niille suunnattuja erityisiä kultakalaruokahiutalesekoituksia. Kultakalaa on hyvä ruokkia useita kertoja päivässä, sillä sen mahalaukku on melko pieni, ja tyhjenee nopeasti. Kasvislisän tarjoaminen on tärkeää; kasvein koristellussa altaassa se järjestää asian toisinaan itse ja syö jopa limaa. Koska kultakala on hyvin suureksi kasvava parvikala, ei sitä missään nimessä voi pitää pyöreässä maljassa, kuten monissa elokuvissa ja sarjakuvissa tehdään. Muutamana syynä mainitaan lasimaljan pieni koko ja sen muoto, joka ilmeisesti hämää kalaa kuin kalaa. Kolmen kultakalan ryhmälle riittää jo 300-litrainen akvaario, mutta suuremmalle parvelle olisi suotuisaa hankkia vähintään 500-litrainen akvaario. Riittävän suuri uimatila on kultakalalle tärkeää. Jos haluaa pitää kotonaan kultakaloja, kannattaa harkita, pystyykö täyttämään tämän suureksi kasvavan viileänveden parvikalan elinvaatimukset.

## Lähteet

## Aiheesta muualla
* The Times 01 October 2003 – Goldfish pass memory test
Bikinin atolli

**Bikinin atolli** (suomeksi myös **Bikini**, englanniksi *Bikini Atoll* tai *Pikinni Atoll*) on 6,0 neliökilometrin atolli Mikronesian saaristossa Tyynellä valtamerellä. Atollin asukasluku oli 9 vuonna 2011. Bikinin atolli kuuluu Marshallinsaarten liittovaltioon. Se koostuu 36 saaresta, jotka ympäröivät 594,2 neliökilometrin laguunia. Vuosina 1946–1958 Yhdysvallat käytti aluetta ydinkoealueena yli 20 vetypommille ja atomipommille.

Ydinkokeet alkoivat 1. heinäkuuta 1946, jolloin Operaatio Crossroads testasi ydinaseiden vaikutusta käytöstä poistettuihin laivoihin suorittamalla ensimmäisen ydinkokeensa (koodinimi ABLE; viimeinen Operaatio Crossroadsin kahdesta ydinkokeesta, koodinimi BAKER, suoritettiin 25. heinäkuuta 1946).

Ennen ydinkokeiden alkamista alkuperäinen väestö siirrettiin Rongerikin atollille. Sieltä heidät siirrettiin vuonna 1948 Kwajaleinille ja lopulta Kilille. 1960- ja 1970-lukujen vaihteessa osa alkuperäisasukkaista palasi Bikinin atollille, mutta heidät karkotettiin korkean radioaktiivisuuden takia.

Unesco lisäsi atollin maailmanperintöluetteloon vuonna 2010.

Bikinit-uima-asu on saanut nimensä Bikinin atollin mukaan. Sana "bikini" tulee marshallin kielen sanoista "pik ()" ja "ni ()" ja kääntyy kuta kuinkin muotoon "kookospähkinöiden pinta".

## Lähteet

## Aiheesta muualla

* A Short History of the People of Bikini Atoll 
* Department of Energy Marshall Islands Program : Chronology of nuclear testing, relocation of islanders and results of radiation tests.
Sitominen ja riiputtaminen

**Sitominen ja riiputtaminen** on kidutusmenetelmä, jossa uhri sidotaan epäsymmetrisiin asentoihin ja häntä riiputetaan paaluista tai katosta. Uhrin kärsimystä lisätään kiinnittämällä häneen painoja. Painojen sijaan uhriin voidaan kiinnittää vesiastia, joka hitaasti täyttyy uhrin päälle kaadettavasta kylmästä vedestä. Tunnetuimpia tämän kidutuksen käyttäjiä oli Espanjan inkvisitio.

**[[Strappado]]** on eräs riiputtamalla kidutuksen muoto, jota ovat käyttäneet muun muassa vietnamilaiset. Toinen etelävietnamilaisten käyttämä menetelmä oli uhrin riiputtaminen jaloistaan pää alaspäin nuotion yllä.

**Perhonen** oli Chilessä yleinen kidutusmenetelmä: uhrin kädet ja jalat sidottiin yhteen selän taakse ja häntä riiputettiin niistä. Samalla häntä piestiin, poltettiin kynttilällä tai hänelle annettiin sähköshokkeja tai sähköruoskaa.

**Japanilaisessa sidonnassa** erilaisiin asentoihin pakotetun uhrin raajoihin, vartaloon ja sukupuolielimiin sidotaan karkeita köysiä ja hänet pakotetaan tavallaan kiduttamaan itseään: tunteja liikkumatta oltuaan ja köysien estäessä verenkiertoa uhri saa kramppeja ja vapinoita. Jokainen liike tuottaa tuskaa uhrin jäykistyneissä lihaksissa köysien kiristyessä ja hiertäessä. Uhrin henkistä tuskaa lisäävät hänen turhat yrityksensä pysyä liikkumatta tai hänen joutuessaan ponnistelemaan köysien vääntäessä tai kiskoessa. Jos uhri alkaa sinertää tai menettää tajuntansa, kidutus keskeytetään. Aika ja toistaminen on olennaista japanilaisessa sidonnassa: kidutusta toistetaan useiden päivien ajan. Sidontataito on kehittynyt vuosisatojen aikana.

Sitomisessa voidaan käyttää myös bambu- tai puukeppejä. Sidottua voidaan kutittaa pehmeillä harjaksilla varustetulla siveltimellä tai hänen iholleen voidaan tiputtaa kynttilästä vahapisaroita. Hänet voidaan myös pakottaa orgasmiin. Tällöin uhrin on joko pysyttävä paikoillaan tai sitten hän liikkuu ja kärsii. Japanilaista sidontaa on sovellettu erityisesti naisiin, joita feodaalisen Japanin sisällissodissa ja valtataisteluissa kaapattiin panttivangeiksi tai nöyryytettiin läheistensä edessä.
MOS

**MOS** voi tarkoittaa jotain seuraavista:
* *Metal–oxide–semiconductor*, mikropiirin valmistustekniikka, ks. MOSFET
* MOS Technology, mikropiirivalmistaja
* Mostek, puolijohdevalmistaja
* Mambo (ohjelmisto)
* Mos, piirikunta Espanjassa
Bikini

**Bikini** voi tarkoittaa seuraavia:

* Bikinin atolli Tyynellä valtamerellä
* bikinit, atollin mukaan nimetty uima-asu.
Peine forte et dure

**Peine forte et dure** (ranskaa, ’vahva ja ankara rangaistus’) oli Englannin laissa aina 1700-luvulle asti säädetty rangaistusmenetelmä. Rangaistukseen kuului aluksi syytetyn vangitseminen ja näännyttäminen siihen asti, että tämä suostuisi joko myöntämään tai kiistämään tekemänsä rikoksen. Myöhemmin rangaistukseen liitettiin myös suurten painojen latominen syytetyn kehon päälle, mikä lopulta johti syytetyn musertumiseen kuoliaaksi.

## Historiaa
### Englannissa
Englannissa peine forte et dure on ollut käytössä jo ainakin 1200-luvulla, sillä se mainitaan vuodelta 1275 peräisin olevassa Westminsterin laissa. Westminsterin laissa rangaistusmenetelmään kuuluivat vain syytetyn vangitseminen ja näännyttäminen siihen asti, että tämä joko myöntäisi tai kiistäisi syyllisyytensä. Painojen lisääminen syytetyn kehon päälle lisättiin lakiin vasta vuonna 1406.

Peine forte et dure voitiin Englannissa määrätä kahdessa eri tapauksessa. Ensimmäisessä tapauksessa se määrättiin syytetyille, jotka kieltäytyivät myöntämästä tai kiistämästä syyllisyyttään oikeuden edessä. Syytetty saattoi vaieta oikeudenkäynnissä, koska Englannin lain mukaan kruunu saattoi takavarikoida tuomitun omaisuuden vain silloin, jos tämä myönsi oman syyllisyytensä. Lisäksi rangaistus voitiin määrätä syytetyille, jotka hylkäsivät yli 20 heidän oikeudenkäyntiinsä määrättyä valamiestä. Tämä liittyi englantilaiseen oikeuskäytäntöön, jossa syytetyillä oli mahdollisuus hylätä heitä tuomitsemaan määrättyjä valamiehiä esteellisyyden vuoksi. Useita valamiehiä hylkäämällä syytetyt olisivat saattaneet kiertää lain henkeä hylkäämällä kaikki sellaiset valamiehet, jotka olivat heidän tuomitsemisensa puolesta. Maanpetosoikeudenkäynneissä rangaistusta ei voitu määrätä, koska Englannin lain mukaan vaikeneminen tarkoitti maanpetossyytteen kohdalla automaattisesti syyllisyyden tunnustamista. 

Englanti luopui peine forte et duren käytöstä vuonna 1772, jolloin kaikissa oikeudenkäynnissä vaikeneminen määriteltiin maanpetosoikeudenkäyntien tapaan syyllisyyden tunnustamiseksi.

### Yhdysvalloissa
Peine forte et durea käytettiin myös nykyisten Yhdysvaltojen alueella siirtokunta-aikana joitakin kertoja. Tunnetuin tapaus sattui vuonna 1692, kun Salemin noitaoikeudenkäynneissä syytettynä ollut 80-vuotias Giles Corey kieltäytyi osallistumasta oikeudenkäyntiin, jotta hänen perheensä omaisuutta ei takavarikoitaisi. Tämän seurauksena Coreyn päälle ladottiin kivipainoja ja hän musertui kuoliaaksi.

Peine forte et duren käyttö oli omalta osaltaan vaikuttamassa siihen, että Yhdysvaltain perustuslakiin kirjattiin maininta siitä, että ”julmat ja epätavalliset rangaistukset” () ovat Yhdysvalloissa kiellettyjä.

## Lähteet
Nausori

**Nausori** on pieni kaupunki Fidžillä. Se sijaitsee Viti Levun saarella. Tärkeimpiin elinkeinoihin kuuluu muun muassa matkailu. Nausorin asukasluku oli 57&nbsp;882 vuoden 2017 väestönlaskennassa.

## Lähteet
BOINC

**BOINC** (*Berkeley Open Infrastructure for Network Computing*) on infrastruktuuri, jonka avulla voidaan ajaa useita hajautettuja laskentaprojekteja samanaikaisesti. Se kehitettiin alun perin SETI@home-projektia varten, mutta siitä on sittemmin tullut alusta monien muidenkin tieteenalojen kuten matematiikan, lääketieteen, molekyylibiologian, ilmastotieteen ja astrofysiikan tarpeisiin. BOINCin tarkoituksena on mahdollistaa maailman tietokoneiden laskentatehon hyödyntäminen tieteellisiin tutkimuksiin.

Sun Microsystems ilmoitti joulukuussa 2003 lahjoittavansa BOINCin käyttöön joitakin tuotteitaan, kuten Sun Solaris -palvelimia ja työasemia.

BOINC-ohjelma kykenee hyödyntämään laskennassa NVIDIAn CUDA-yhteensopivia näytönohjaimia ja ATIn CAL-yhteensopivia näytönohjaimia, mikäli projektit tukevat kyseisiä rajapintoja. CUDAa kykenevät hyödyntämään Seti@home- ja gpugrid.net -projektit. CAL-yhteensopivia näytönohjaimia kykenevät hyödyntämään milkyway@home- ja collatz conjecture -projektit.

BOINCia käyttää aktiivisesti noin 307&nbsp;000 tietokonetta ympäri maailmaa. Koneiden laskentateho oli lokakuussa 2009 noin 2,4 petaflopsia. Tämä tekee BOINCia käyttävistä tietokoneista maailman nopeimman supertietokoneen (Cray XT5 (*Jaguar*) yltää 1.759 Petaflopin laskentatehoon).
Suomessa BOINCia hyödyntää yhteisöllinen renderöintipalvelu Renderfarm.fi, joka jakaa taustateknologiansa BURP-projektin kanssa.

## BOINCin rakenne

BOINC suunniteltiin avoimeksi, jotta kuka tahansa voisi aloittaa halutessaan hajautetun laskentaprojektin. Useimmat projektit ovat voittoa tuottamattomia ja luottavat vapaaehtoisten apuun, mutta järjestelmää voidaan käyttää myös kaupallisesti. BOINC muodostuu palvelinjärjestelmästä sekä asiakasohjelmista, jotka viestivät palvelimen kanssa työyksiköiden lähettämisestä, käsittelystä ja palauttamisesta.

BOINC-palvelimissa on myös kehittyneitä ominaisuuksia, kuten
* **homogeneeninen toistuvuus** (työyksiköitä voidaan lähettää ainoastaan tietylle alustalle, esimerkiksi Windows XP SP2)
* **työyksikön valuttaminen** (palvelimelle lähetetään tietoa jo ennen yksikön valmistumista)
* **paikallistason järjestely** (yksiköitä lähetetään tietokoneille, joilla on jo tarvittavat tiedostot, töiden luominen tarpeen mukaan)

## BOINC-projekteja

## Lähteet

## Aiheesta muualla

*Virallinen sivusto 
*BOINC-tilastoja
Kauhu (täsmennyssivu)

**Kauhu** voi tarkoittaa ainakin seuraavia asioita:

* kauhu, psykologinen olotila
* kauhu, fiktion lajityyppi
* *[[Kauhu (vuoden 1965 elokuva)|Kauhu]]* (*Mickey One*), yhdysvaltalainen elokuva vuodelta 1965
* *[[Kauhu (vuoden 1990 elokuva)|Kauhu]]* (*Fear*), yhdysvaltalainen elokuva vuodelta 1990

## Katso myös
*panssarikauhu
Alkmaar

**Alkmaar** on kaupunki luoteisessa Alankomaissa. Se sijaitsee Pohjois-Hollannin provinssissa. Alkmaarin asukasluku lähes kaksinkertaistui 1970-luvun lopun ja 1990-luvun alun välisenä aikana. Vuoden 2009 lopussa asukasluku oli 93&nbsp;912. Kaupunki sijaitsee hieman pääkaupunki Amsterdamista pohjoiseen.

## Urheilu
Kaupungin jalkapallojoukkue AZ Alkmaar pelaa Alankomaiden pääsarjassa. Vuosina 1977 ja 1982 Alkmaar on toiminut isäntänä sprintteripikaluistelijoiden maailmanmestaruuskilpailuille. 

## Matkailu
Alkmaarin juustomarkkinat Waagpleinilla ovat Alankomaiden yksi kuuluisimmista turistinähtävyyksistä. Markkinat pidetään joka perjantai huhtikuun ensimmäisestä syyskuun ensimmäiseen perjantaihin. Markkinat ovat itse asiassa esittely vanhoista perinteisistä kaupankäyntitavoista, eikä siellä myydä itse juustoa. Tapahtumapaikan Waagpleinin ympäristössä on kuitenkin lukuisia kauppakojuja, joissa myydään juustotuotteita kaiken muun ohessa.  

## Lähteet

## Aiheesta muualla

* Alkmaarin kotisivu
Laboratoriotutkimus

**Laboratoriotutkimus** on laboratoriossa tehtävä toimenpide tai sarja toimenpiteitä, joiden tarkoituksena on selvittää näytteessä, eliössä tai laitteessa olevaa ominaisuutta. Yleisiä laboratoriotutkimuksia ovat erilaiset kemialliset tai fysikaaliset analyysit kiinteistä, nestemäisistä tai kaasumaisista näytteistä, millä pyritään selvittämään yhdisteiden tai alkuaineiden määrää ja ominaisuuksia. Mikrobiologiset, patologiset, geneettiset tai fysiologiset laboratoriotutkimukset kohdistuvat eliöön (esimerkiksi kasviin, mikrobiin, eläimeen tai ihmiseen) tai sen osaan, jolloin pyritään selvittämään eliön lajia, ominaisuuksia tai toimintaa. Elektroniikassa laboratoriotutkimuksilla selvitetään sähköisten laitteiden tai niiden osien toimintaa.

Laboratoriotutkimus voi tarkoittaa yksittäistä laboratoriokoetta, mutta usein käsitettä käytetään kuvaamaan sarjaa kokeita ja niihin liittyvää analyysiä, johtopäätöksiä ja yhteenvetoa saaduista tuloksista.

## Lääketieteellinen laboratoriotutkimus

Lääketieteellinen laboratoriotutkimus on tapa saada tietoa ihmisen terveydentilasta tai diagnosoida sairauksia tutkimalla elimistöstä otettuja näytteitä, mittaamalla biosignaaleja tai kuvantamalla sen toimintoja. Tutkimus suoritetaan yleensä sairaalan tai terveyskeskuksen laboratoriossa, mutta myös erillisen tutkimuslaitoksen, yksityisen lääkäriaseman tai yrityksen laboratorioissa.

Tavanomaisesti lääketieteelliseen laboratoriotutkimukseen tarvitaan lääkärin lähete. Tarvittavat tutkimukset merkitään lähetteeseen kaksi- tai kolmiosaisella lyhenteellä. Lyhenteen ensimmäinen osa kertoo tutkittavan systeemin, joka on tavallisesti verta, virtsaa tai muita helposti saatavilla olevia eritteitä tai ruumiinosia. Toinen osa on varsinaisen tutkimuksen tyyppi, esimerkiksi jonkin aineen pitoisuus ja kolmas osa, takaliite, tarkentaa sitä.

Näytteenotosta ja näytteen käsittelystä huolehtii usein laboratoriohoitaja tai bioanalyytikko, joissakin tapauksissa myös lääkäri tai sairaanhoitaja. Nykyisin useimmat terveydenhuollossa otetut näytteet analysoidaan suurissa kliinisen kemian, hematologian, patologian tai genetiikan laboratorioissa, pääosin koneellisesti.

## Katso myös
*Koe
*Tutkimus
*Verikoe
Paul Martin

**Paul Edgar Philippe Martin** (s. 28. elokuuta 1938 Windsor, Ontario, Kanada) on kanadalainen poliitikko, joka toimi 21. Kanadan pääministerinä 2003–2006. Hän seurasi edeltäjäänsä Jean Chrétienia 12. joulukuuta 2003. Martin oli liberaalipuolueen johtaja vuosina 2003–2006. Hänet valittiin uudelleen pääministeriksi 28. kesäkuuta 2004 vähemmistöhallituksessa. Liberaaleilla oli tuolloin 135 paikkaa 308:sta Kanadan alahuoneessa.

Martinilla on liikemiestausta, ja oli ennen politiikkaan lähtöään monimiljonääri. Forbes.com arvioi 2004 Martinin omaisuuden arvoksi 225 miljoonaa Yhdysvaltain dollaria. Martin toimi laivanvarustajana, ja siirsi osan yhtiönsä laivoista mukavuuslippujen alle, mitä käytettiin häntä vastaan myöhemmin politiikassa.

Hän on suorittanut oikeustieteen tutkinnon vuonna 1965 Toronton yliopistossa.

Martin lähti politiikkaan 50-vuotiaana vuonna 1988, jolloin hänet valittiin parlamenttiin LaSalle–Émardin vaalipiiristä Montrealista. Hän oli ehdokkaana puolueen johtoon 1990 kokouksessa, mutta hävisi Chrétienille tiukassa äänestyksessä. Kun liberaalipuolue voitti vaalit 1993, pääministeriksi noussut Chrétien nimitti kuitenkin Martinin valtiovarainministeriksi. Hänen toimikauttaan pidettiin erittäin menestyksekkäänä taloudellisesti. Martin teki laajoja leikkauksia ja sai pahasti alijäämäisen valtion talouden jaloilleen.

Chrétienin ja Martinin erimielisyydet kulminoituivat 2002: Martin erotettiin hallituksesta ja John Manley nimitettiin valtiovarainministeriksi. Pian Martin ilmoitti aikomuksestaan pyrkiä puolueen johtoon seuraavassa puoluekokouksessa. Chrétien ei asettunut enää ehdokkaaksi, ja Martin valittiin marraskuussa 2003 puolueen johtoon. 12. joulukuuta kenraalikuvernööri Adrienne Clarkson nimitti hänet Kanadan pääministeriksi.

Pian pääministeriksi nousemisensa jälkeen Martin nautti laajasta kannatuksesta, joka kuitenkin hupeni AdScam-skandaaliin, kun havaittiin 100–250 miljoonaa dollaria valtion varoja hävinneen Martinin valtiovarainministerikaudella. Martin kutsui kuitenkin vaalit 28. kesäkuuta 2004. Ennen vaaleja konservatiivit ja liberaalit olivat tasoissa, ja lopulta liberaalit muodostivat vähemmistöhallituksen. He pysyivät hallituksessa demokratiapuolueen tuella.

Martinin hallitus jätti 1. helmikuuta 2005 lakiesityksen saman sukupuolen avioliittojen sallimisesta. Samassa kuussa Kanada ilmoitti jäävänsä Yhdysvaltain ohjuspuolustusohjelman ulkopuolelle. 17. toukokuuta 2005 valtion budjetti hyväksyttiin vain yhden äänen enemmistöllä.

Hallitus kaatui 29. marraskuuta 2005, kun oppositio äänesti sitä vastaan lukemin 171–133 korruptioskandaalin vuoksi.

Pääministerikauden jälkeen Martin on toiminut alkuperäiskansojen ja ympäristöasioiden hyväksi eri säätiöissä ja komiteoissa.

## Lähteet

## Aiheesta muualla
Etnografia

**Etnografia** ( ’kansa’, *graphein* ’kirjoittaa’) on kansan ja sen kulttuurin kuvaus. Etnografia viittaa nykyään laajasti kolmeen asiaan: se on tutkijan metodologinen asenne tai ote, tapa käsitteellistää ja teoretisoida kulttuurisia ilmiöitä kenttätyön pohjalta ja tutkimukseen liittyvää kirjoittamista. 

Euroopassa termi alkoi esiintyä 1700-luvun lopussa tarkoittaen nimenomaan kenttätyön havaintojen perusteella kerättyä informaatiota, mutta etnografia voidaan koota myös historiallisista dokumenteista. 

Etnografia on kansojen ja kulttuureiden systemaattista tutkimusta. Se on suunniteltu sellaisten kulttuuristen ilmiöiden tutkimiseksi, joissa tutkija tarkkailee yhteisöä tutkimuksen aiheen näkökulmasta. Etnografia on keino, jolla voidaan esittää graafisesti ja kirjallisesti jonkin ryhmän kulttuuri. Sanalla voidaan sanoa olevan kaksoismerkitys, joka riippuu osaksi siitä, käytetäänkö sitä jaottomana vai jaollisena substantiivina. Tuloksena oleva kenttätutkimus tai tapausraportti heijastaa kulttuuriryhmän elämässä olevaa tietoa ja merkitysjärjestelmää.

Tiedonkeruun menetelmänä etnografia tarkoittaa tietyn yhteiskunnallisen tilanteen osallistujien käyttäytymisen tutkimista ja myös sellaisen käyttäytymisen tulkintaa. Dewan (2018) täsmentää, että käyttäytyminen voi muokata osallistujien tuntemia rajoituksia niiden tilanteiden mukaan, joissa he ovat, tai sen yhteiskunnan mukaan, johon he kuuluvat. Etnografia ihmisen yhteiskuntia ja kulttuureja koskevana empiiristen tietojen esittelynä oli edelläkävijä antropologian biologisilla, yhteiskunnallisilla ja kulttuurisilla aloilla, mutta se on myös yleistynyt yhteiskuntatieteissä yleisesti − sosiologiassa, viestintätutkimuksissa, historiassa − missä ihmiset tutkivat etnisiä ryhmiä, kokoonpanoja, koostumuksia, uudelleensijoittamisia, sosiaalisen hyvinvoinnin ominaisuuksia, olennaisuutta, henkisyyttä ja kansan etnogenesistä. Tyypillinen etnografia on kokonaisvaltainen tutkimus, ja siihen sisältyy lyhyt historia ja analyysi maastosta, ilmastosta ja elinympäristöstä. Aina sen pitäisi olla pohtiva, antaa merkittävä panos ihmisten sosiaalisen elämän ymmärtämiseen, vaikuttaa esteettisesti lukijaan ja ilmaista uskottavaa todellisuutta. Etnografia tallentaa kaiken havaitun käyttäytymisen ja kuvaa kaikkia symbolien merkityssuhteita käyttäen käsitteitä, jotka välttävät kausaalista selittämistä.

Perinteisesti etnografia keskittyi niin sanotusti läntiseen katseeseen kohti eksoottiseksi koettua itää, mutta nykyisin tutkijat harjoittavat etnografiaa omassa sosiaalisessa ympäristössään. Dewanin (2018) mukaan, vaikka olisimme toinen, "muu" tai "syntyperäinen", olemme silti "toinen", koska meissä itessämme on monia julkisivuja, jotka yhdistävät meitä eroavaisuuksiamme korostaviin ihmisiin ja muihin julkisivuihin.

## Etnografia Suomessa
Suomessa sanaa käytti ensimmäisenä Antero Warelius artikkelissaan ”Bidrag till Finlands kännedom i ethnographiskt hänseende” (1847).

## Katso myös

* Etnologia
* Etnologia Suomessa
* Folkloristiikka
* Kulttuuriantropologia

## Lähteet

## Aiheesta muualla

* 
* 
* 
*
Verenkuva

**Verenkuva** on lääketieteellinen termi, joka viittaa tutkimusmenetelmiin, jotka tyypillisesti koostuvat useiden tavallisimpien verikokeiden yhdistelmistä. 

Yleisimmässä verenkuvatutkimuksessa eli perusverenkuvassa mitataan punasoluja, niiden hemoglobiinipitoisuutta ja valkosoluja. Perusverenkuvaa tarvitaan lukuisissa eri tilanteissa, koska sen avulla voidaan todeta monia eri sairauksia. Se tutkitaan herkästi, jos potilaalla on esimerkiksi väsymystä, vatsakipuja tai mustelmataipumusta, joiden yhteydessä voi olla anemia tai liian vähäinen verihiutaleiden määrä.

## Lääketieteellisiä laboratoriotutkimuksia

Tutkimukset merkitään tavallisesti kaksi- tai kolmiosaisella lyhenteellä. Lyhenteen ensimmäinen osa kertoo tutkittavan systeemin, toinen osa on tutkimuksen tyyppi ja kolmas osa, takaliite, tarkentaa sitä. On tärkeätä huomata, että eräät viitearvot ovat laboratoriokohtaisia ja voivat vaihdella huomattavasti, johtuen erilaisista käytetyistä analyysimenetelmistä.

### Esimerkki tutkimusten tuloksista

Alla oleva taulukko sisältää luettelon lääketieteellisistä laboratoriotutkimuksista lyhenteineen. Taulukossa on käytetty aikuisten viitearvoja.

Tämän taulukon mukaista analyysiä voidaan kutsua nimellä pieni verenkuva (B-PVK). Jos jätetään trombosyytit ja leukosyytit huomiotta, mutta tutkitaan punasolujen esiaste retikulosyytit, voidaan puhua punaisesta verenkuvasta. Jos listaan liitetään valkosolujen erittelylaskenta eli ”diffi”, on kysymyksessä täydellinen verenkuva (B-TVK).

## Lähteet

## Aiheesta muualla
* Laboratoriotutkimusnimikkeistö kunnat.net -palvelussa
* HUSLab ohjekirja
* KYS-Laboratoriokeskus ohjekirja
* Tampereen Laboratoriokeskuksen ohjekirja
* TYKSLab ohjekirja
Tarvas

**Tarvas** on yleisestä käytöstä kadonnut suomen kielen sana, jonka merkityksestä on erilaisia tietoja ja käsityksiä. Tarvaista on tietoja kerätyssä kansanperinteessä. Kansanperinteessä tarvas on tarkoittanut yleensä jotakin sarvekasta eläintä, kuten hirveä, peuraa, nautaa tai näistä jonkin urosta. Ei kuitenkaan tiedetä, mikä näistä merkityksistä, jos mikään, on alkuperäisin, joskin sanan etymologia viittaa nautaeläimeen. Jo 1800-luvulla sana on askarruttanut tutkijoita. Joskus tarvas-sanaa käyttäneillä ihmisillä ei itselläänkään ollut selvää käsitystä siitä, mikä *tarvas* on. 

*Tarvaasta* on johdettu Tarvo, joka on vanha sonnin nimitys, nykyisin myös miehen etunimi. Juomasarvea on 1700-luvulta peräisin olevan tiedon mukaan sanottu *tarvoin sarveksi*. *Tarvasarvi* taas on ollut (nautaeläimen) sarven muotoinen arkun hela.

Sana *tarvas* on lainaa indoeurooppalaisista balttilaiskielistä. Esimerkiksi liettuassa *taūras* merkitsee alkuhärkää, joita eli Euroopassa 1600-luvulle asti. Sana on sukua myös härkää ja sonnia tarkoittaville latinan sanalle *taurus* ja kreikan sanalle *taũros*. Suomen kielessä sana *tarvas* on saattanut alun perin tarkoittaa jotain nautaeläintä, mutta merkitys on myöhemmin voinut hajaantua. Virossa *[[w:et:Tarvas|tarvas]]* merkitsee alkuhärkää ja on joskus myös merkinnyt saksanhirveä. Virossa Rakveren kaupungissa sijaitsee linna, jonka nimi on Tarvanpää. Myös Espoossa sijaitsee Tarvaspää, jonka nimi on ruotsiksi Linudden. Espoon Tarvaspäässä sijaitsee Akseli Gallen-Kallelan Museo.

Nykyinen sana *teuras* (ks. teurastus) on samaa kantaa kuin tarvas ja tarkoittanut alun perin sonnia. Nuoret sonnit nimittäin usein teurastettiin siinä, missä lehmät jätettiin tuottamaan maitoa ja vasikoita. Myös sana *torvi* (jonka alkuperäinen merkitys on 'sarvi') on samaa kantaa.

Renwallin sanakirjassa ja Castrénin *[[Kalevala|Kalevalan]]* käännöksessä ruotsiksi (1800-luvulla) *tarvas* käsitettiin elefantiksi.

*Kalevalassa* tarvaat vain mainitaan ohimennen: 

Joissakin kansanrunoissa *tarvaat* samaistetaan hirviin:

Edellinen runo jatkuu siten, että neito saa tappelupaikalle pudonneet sarvet, ja seppo takoo niistä kanteleen. 

*Tarvas* on joskus samaistettu jopa käärmeeseen, kuten näissä käärmeen pistosanoissa:

Eräissä runoissa kerrotaan, että Pohjolassa ovat hirvet hirtettyinä ja tarvaat tapettuina. Siellä on paljon lihaa ja verta syötäväksi vaikka kuinka nälkäiselle. Samaan tapaan myös isoa härkää koskevissa runoissa saadaan paljon lihaa ja verta.

## Katso myös
*Hirvas
*Iso härkä
*Hiiden hirvi
*BC Rakvere Tarvas
*Tarvasjoki (joki)

## Lähteet
* 

### Viitteet

## Aiheesta muualla
Huomaa, että nämä 1800-luvun lehtiartikkelit sisältävät käsityksiä, joita nykytutkimus ei välttämättä hyväksy.
* Nimestä "tarvas" Suomettaressa nro 41/1847
* Nimestä "tarvas" Suomettaressa nro 26/1848